Klassisismen

Klesmoten gjennom klassisismenKunsten rundt klassisismen

Klassisismen er betegnelsen på en periode i [kunst](http://no.wikipedia.org/wiki/Kunst), [arkitektur](http://no.wikipedia.org/wiki/Arkitektur) og litteratur på 1700-tallet.   
Klassisismen plasseres gjerne i [opplysningstiden](http://no.wikipedia.org/wiki/Opplysningstiden), men strekker seg egentlig fra [den engelske revolusjonen](http://no.wikipedia.org/wiki/Den_engelske_revolusjonen) i [1688](http://no.wikipedia.org/wiki/1688) til [den franske revolusjonen](http://no.wikipedia.org/wiki/Den_franske_revolusjonen) i [1789](http://no.wikipedia.org/wiki/1789). Begrepet [neoklassisisme](http://no.wikipedia.org/wiki/Neoklassisisme_(musikk)) eller nyklassisisme blir også brukt om en musikalsk stilretning i mellomkrigstiden.

Sentralt for klassisismen er troen på fornuften.   
På 1700-tallet blomstret handelen, og førte til økonomisk oppgang i flere europeiske land. Grunnet denne oppgangen vokste det fram en ny samfunnsklasse som ble kalt [handelsborgerskapet](http://no.wikipedia.org/w/index.php?title=Handelsborgerskapet&action=edit&redlink=1). Handelsborgerskapet ble raskt en maktfaktor i samfunnet. På denne tiden begynte folk å rette kritikk mot stat og kirke. De nye filosofene hevdet at folk måtte mene og tro hva de selv ville. Toleranse var en av de viktigste kampsakene til filosofene, samtidig som de kjempet for tanke-, tros- og ytringsfrihet. De franske [filosofene](http://no.wikipedia.org/wiki/Filosof) Voltaire og Rousseau var blant de mest kjente. De kalte seg for opplysningsmenn.

De støttet seg på [naturvitenskapen](http://no.wikipedia.org/wiki/Naturvitenskap) og la vekt på erfaring og fornuft. Det ble lagt mer vekt på sanser og følelser, og de fant forklaringer på ting uten at det var bundet opp mot noen [Gud](http://no.wikipedia.org/wiki/Gud).

Klassisismens publikum kom fra adelen og det velsituerte borgerskap. Den klassisistiske litteraturen skulle ikke «utfordre» publikum, slik man ofte har ment i romantikken og senere; dikterne og publikum var enige om hva som krevdes av god litteratur. Denne enigheten kom til uttrykk i estetiske og litterære prinsipper som man anså som allmenngyldige («den klassiske doktrine»). De store dikterne fra antikken, les anciens, hadde kjent og fulgt disse prinsippene; samtidens forfattere, les modernes, ville aldri kunne overgå de gamle mestere, men måtte lære av og etterligne dem uten å bli slaviske kopister. Bare ved dette ville de finne en harmonisk, avklaret og naturlig uttrykksform.